I kampen mellom Vålerenga og Molde hadde Klanen flere bannere knyttet til en Molde-spiller som er tiltalt for voldtekt. Påtalenemnda har nå vurdert dette.

- Påtalenemnda skal vurdere hendelser opp mot gjeldende regelverk innen fotballen. Påtalenemnda har vurdert den konkrete hendelsen fra kampen mellom Vålerenga og Molde. Praksis fra de aktuelle bestemmelser som kan medføre sanksjoner, viser at terskelen for å påtale saker som omhandler bannere og tilrop fra tribunen har vært høy, sier Marit Fiane Grødum i påtalenemnda.

- Påtalenemnda har etter en konkret vurdering kommet til at det ikke fremmes påtale i den aktuelle saken. Vi vil understreke at det er klubbene som har ansvar for å vurdere hvilke bannere de vil tillate på sine arrangementer, uavhengig av om budskapet er sanksjonerbart etter fotballens regelverk eller ikke, sier Grødum.